**ОБЩИНСКА ИЗБИРАТЕЛНА КОМИСИЯ СТРАЛДЖА**

**ПРОТОКОЛ**

**№ 51**

На 01 февруари 2017 г. в 14.00 часа се проведе заседание на Общинска избирателна комисия Стралджа при следния

ДНЕВЕН РЕД:

1.Доклад по входяща поща

*Докладчик Ани Канева*

2.Разни

ПРИСЪСТВАХА: 10 членове - Ани Канева, Янулка Иванова, Велина Хайдутова-Пенева, Донка Иванова, Елена Чакърова, Гергана Кавалджиева, Нели Радкова, Нели Стоянова и Валентин Иванов, Галина Чапърова

ОТСЪСТВАЩИ : 1-Снежана Енчева

Заседанието бе открито в 14.00 ч. и председателствано от г-жа Ани Канева – председател на комисията.

**Председателят АНИ КАНЕВА**: Уважаеми колеги, в залата присъстват 10 члена на комисията, имаме необходимия кворум за провеждане на днешното заседание.

Предлагам колегата Велина Хайдутова за преброител при поименното гласуване.

Да протоколира днешното заседание предлагам колегата Гергана Кавалджиева.

Който е съгласен с така направеното предложение моля да гласува.

Гласували „ За” – 10 членове - Ани Канева, Янулка Иванова, Велина Хайдутова-Пенева, Донка Иванова, Елена Чакърова, Гергана Кавалджиева, Нели Радкова, Нели Стоянова, Валентин Иванов и Галина Чапърова

„Против”: няма

**Председателят АНИ КАНЕВА**: Колеги предлагам заседанието да протече при следния дневен ред:

1. Доклад по входяща поща

2.Разни

Има ли допълнения към дневния ред? Не се правят такива. Който е съгласен с така предложения дневен ред, моля да гласува.

Гласували „ За” – 10 членове - Ани Канева, Янулка Иванова, Велина Хайдутова-Пенева, Донка Иванова, Елена Чакърова, Гергана Кавалджиева, Нели Радкова, Нели Стоянова, Валентин Иванов и Галина Чапърова

„Против”: няма

Дневният ред се приема.

*По точка 1 от дневния ред :*

**Председателят АНИ КАНЕВА**: Колеги по т.1 ще ви докладвам, че в Общинска избирателна комисия Стралджа е постъпило разпореждане от Административен съд Ямбол, с което ни уведомяват, че административното дело по жалбата на избора за кмет на с. Първенец е приключило с влязъл в сила съдебен акт и съдът следва да ни върне представените по него чувал и плик с изборни книжа и материали. По този повод се налага да вземем решение, с което да определим трима членове на комисията, които ще получат чувала от Административен съд Ямбол. Налага се също да вземем и решение, с което да определим шест члена на ОИК, за срок от един месец, които да се заместват при необходимост за присъствие при отваряне на запечатаното помещение в което се съхраняват изборните материали.

*По точка 2 от дневния ред* :

**Председателят АНИ КАНЕВА**: Колеги, във връзка с разпореждането на Административен съд, следва да организираме предстоящата ни работа.

След получаване на писмото, посетих Административния съд за съгласуване на дата и час за получаване на изборните книжа, като със съдията и служителите уговорихме предаването да стане на 08.02.17г. в 14.30ч. В тази връзка предлагам колегите Нели Стоянова и Галина Чапърова да получат чувала и плика, заедно с мен. Други предложения има ли? Никой не заявява такива.

След постановяване на двете решения, следва да изпратим препис от едното до Административен съд-Ямбол с придружително писмо, както и препис от двете с придружително писмо до Кмета на община Стралджа, с което да го информираме за разпореждането на Административен съд Ямбол и взетите решения, за да постанови заповед за определяне на комисия от общинска администрация за отваряне на запечатаното помещение и връщане на изборните книжа в него. Следва да се заяви и общински автомобил, с който на 08.02.17г. да се транспортират получените от съда чувал и плик до община Стралджа. В тази връзка определям целодневно дежурство утре на 02.02.17г. за колегата Валентин Иванов и мен, като двамата ще подготвим проектите на решения, проектите на писма, ще направим заявка за общински автомобил, както и ще извършим подготовка на следващото заседание на комисията.

Колеги, има ли други изказвания, предложения и мнения по т.Разни. Не се правят такива.

Поради изчерпване на дневния ред, закривам днешното заседание и насрочвам следващото заседание на комисията на 03.02.2017г. от 14.00 часа.

Заседанието на ОИК-Стралджа приключи в 15.00ч.

Председател:

Ани Канева

Секретар:

Гергана Кавалджиева